CELEX: E2008C0300
Language: bg
Date: 2008-05-21 00:00:00
Title: Решение на Надзорния орган на ЕАСТ № 300/08/COL от 21 май 2008 година за одобрение на плана за извънредни ситуации за борба с инфлуенцата по птиците

25.9.2008   
            
            
               BG
            
            
               Официален вестник на Европейския съюз
            
            
               L 257/18
            
         
      РЕШЕНИЕ НА НАДЗОРНИЯ ОРГАН НА ЕАСТ
   № 300/08/COL
   от 21 май 2008 година
   за одобрение на плана за извънредни ситуации за борба с инфлуенцата по птиците
   НАДЗОРНИЯТ ОРГАН НА ЕВРОПЕЙСКАТА АСОЦИАЦИЯ ЗА СВОБОДНА ТЪРГОВИЯ,
   КАТО ВЗЕ ПРЕДВИД Споразумението за Европейското икономическо пространство (наричано по-нататък „Споразумение за ЕИП“), и по-специално член 109 и протокол 1 към него,
   КАТО ВЗЕ ПРЕДВИД Споразумението между страните от ЕАСТ за създаване на надзорен орган и съд, и по-специално член 5, параграф 2, буква г) и протокол 1 към него,
   КАТО ВЗЕ ПРЕДВИД акта, посочен в точка 3.1.5а от глава I от приложение I към Споразумението за ЕИП,
   
      Директива 2005/94/ЕО на Съвета от 20 декември 2005 година относно мерки на Общността за борба с инфлуенцата по птиците и за отмяна на Директива 92/40/ЕИО),
   
   КАТО ИМА ПРЕДВИД, че в съответствие с член 62, параграф 1 от Директива 2005/94/ЕО на Съвета Норвегия е разработила план за извънредни ситуации, който уточнява националните мерки, които да се предприемат в случай на поява на огнище на инфлуенца по птиците,
   КАТО ИМА ПРЕДВИД, че на 29 октомври 2007 г. в съответствие с член 62, параграф 1 от Директива 2005/94/ЕО на Съвета Норвегия подаде за одобрение своя план за извънредни ситуации за борба с инфлуенцата по птиците до надзорния орган на ЕАСТ (наричан по-нататък „Органът“),
   КАТО ИМА ПРЕДВИД, че норвежкият план за извънредни ситуации за борба с инфлуенцата по птиците бе преведен на английски език и че преводът бе предаден на Органа на 31 март 2008 г. (документ № 471610),
   КАТО ИМА ПРЕДВИД, че Органът в тясно сътрудничество с Комисията на Европейските общности проучи норвежкия план за извънредни ситуации за борба с инфлуенцата по птиците,
   КАТО ИМА ПРЕДВИД, че проучването показва, че предложеният от Норвегия план отговаря на минималните изисквания за национален план за извънредни ситуации за борба с инфлуенцата по птиците, определени в приложение X към Директива 2005/94/ЕО на Съвета, и поради това следва да бъде одобрен,
   КАТО ИМА ПРЕДВИД, че с Решение № 270/08/COL Органът отнесе въпроса до Ветеринарния комитет на ЕАСТ, подпомагащ Органа,
   КАТО ИМА ПРЕДВИД, че предвидените мерки в настоящото решение са в съответствие със становището на Ветеринарния комитет на ЕАСТ, подпомагащ Органа,
   ПРИЕ НАСТОЯЩОТО РЕШЕНИЕ:
   
               1.
            
            
               Одобрява се представения от Норвегия план за извънредни ситуации за борба с инфлуенцата по птиците.
            
         
               2.
            
            
               Настоящото решение влиза в сила на 21 май 2008 година.
            
         
               3.
            
            
               Адресат на настоящото решение е Норвегия.
            
         
               4.
            
            
               Текстът на английски език на настоящото решение е автентичен.
            
         
      Съставено в Брюксел на 21 май 2008 година.
      
         
            За Надзорния орган на ЕАСТ
         
         Per SANDERUD
         
         
            Председател
         
         Kristján Andri STEFÁNSSON
         
         
            Член на колегията